LV Eiropas Savienības Oficiālais Vēstnesis L 75/2

KOMISIJAS REGULA (ES) Nr. 237/2010

(2010. gada 22. marts),

ar kuru paredz sīki izstrādātus piemērošanas noteikumus Padomes Regulai (EK) Nr. 1342/2008, ar ko izveido ilgtermiņa plānu mencu krājumiem un šo krājumu zvejniecībai

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Padomes 2008. gada 18. decembra Regulu (EK) Nr. 1342/2008, ar ko izveido ilgtermiņa plānu mencu krājumiem un šo krājumu zvejniecībai un atceļ Regulu (EK) Nr. 423/2004 (1), un jo īpaši tās 32. pantu,

tā kā:

(1) Regulas (EK) Nr. 1342/2008 32. pantā paredzēts, ka var pieņemt sīki izstrādātus noteikumus par minētās regulas 11. panta 3. punkta, 14., 16. un 17. panta piemērošanu.

(2) Kā norādīts Regulas (EK) Nr. 1342/2008 11. panta 2. punktā, pamatojoties uz Zivsaimniecības zinātnes, tehnikas un ekonomikas komitejas (ZZTEK) ieteikumu, konkrētas kuģu grupas var izslēgt no minētās regulas III nodaļā noteiktā zvejas piepūles režīma. Ir lietderīgi paredzēt procedūru un prasības, lai dalībvalstis iesniegtu vajadzīgo informāciju, kas ļautu ZZTEK novērtēt, vai ar izslēgšanu saistītie nosacījumi bija un joprojām ir izpildīti. Ir īpaši svarīgi, lai dalībvalstu sniegtā informācija būtu pietiekami detalizēta un tai būtu pievienoti attiecīgi pierādījumi.

(3) Informācijā, ko dalībvalstis sniedz par Regulas (EK) Nr. 1342/2008 11. panta 2. punktā paredzēto nosacījumu izpildi, jānorāda kuģu grupa, kuru var skaidri nošķirt no citiem attiecīgās piepūles grupas kuģiem, un šīs grupas konkrētās darbības vai tehniskie parametri, kuru dēļ šīs grupas gūtā mencas nozveja nepārsniedz 1,5 % no tās kopējās nozvejas.

(4) Saskaņā ar Regulas (EK) Nr. 1342/2008 14. pantu dalībvalstīm jānodrošina tas, ka nevienā no minētās regulas I pielikumā noteiktajiem apgabaliem īpašās zvejas atļaujas saņēmušo kuģu kopējā zvejas kapacitāte nepārsniedz kopējo kapacitāti 2006. vai 2007. gadā. Ir vajadzīgi sīki izstrādāti noteikumi maksimālās zvejas kapacitātes aprēķināšanai un pielāgošanai, jo īpaši tādēļ, lai ņemtu vērā zvejas kapacitāti, kas izslēgta ar publisko atbalstu vai pārvietota starp ģeogrāfiskajiem apgabaliem saskaņā ar minētās regulas 16. pantu.

(5) Lai nodrošinātu kontrolējamību, jānosaka sīki izstrādātas prasības un formāts īpašajām zvejas atļaujām, kas jāizdod kuģiem, kuri ar reglamentētiem zvejas rīkiem zvejo ģeogrāfiskajos apgabalos, kas iekļauti zvejas piepūles režīmā, un to kuģu sarakstiem, kam izdotas īpašās zvejas atļaujas.

(6) Jāparedz sīki izstrādāti noteikumi, lai dalībvalstis varētu pielāgot maksimāli pieļaujamo zvejas piepūli saskaņā ar Regulas (EK) Nr. 1342/2008 16. pantu vai pēc zvejas piepūles pārvietošanas starp piepūles grupām saskaņā ar minētās regulas 17. pantu. Šajos noteikumos jānorāda procedūras un aprēķina metodes, kas jāizmanto dalībvalstīm.

(7) Elektronisku līdzekļu izmantošana informācijas apmaiņā vienkāršo procedūras, padara tās efektīvākas un pārredzamākas un ietaupa laiku. Lai pilnībā izmantotu šīs priekšrocības, vienlaikus gādājot par drošu saziņu, un ņemtu vērā ieceri izveidot vienotu datorsistēmu Kopienas zvejas kuģu īstenotās zvejas piepūles datu pārvaldībai, ir jānorāda formāts, kādā sagatavojams katrs dokuments, un jāsniedz sīks apraksts par informāciju, kas norādāma attiecīgajos dokumentos.

(8) Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

IR PIEŅĒMUSI ŠO REGULU.

I NODAĻA

PRIEKŠMETS UN DEFINĪCIJAS

1. pants

Priekšmets

Šajā regulā ir paredzēti sīki izstrādāti noteikumi Regulas (EK) Nr. 1342/2008 11. panta 3. punkta, 14., 16. un 17. panta piemērošanai.

2. pants

Definīcijas

Papildus definīcijām, kas noteiktas Regulas (EK) Nr. 1342/2008 2. pantā, šajā regulā piemēro šādas definīcijas:

a) “kuģu grupa” ir viens vai vairāki kuģi, kuri pieder pie zvejas piepūles grupas un kurus var skaidri un nepārprotami nošķirt no citiem tās pašas piepūles grupas kuģiem, pamatojoties uz darbībām vai tehniskajiem parametriem, kuru dēļ tiek gūta maza mencas nozveja;

b) “zvejas sezona” ir laikposms, kas ilgst no 1. februāra līdz nākamā gada 31. janvārim;

c) “reglamentēti zvejas rīki” ir zvejas rīki, kas pieder pie kādas no Regulas (EK) Nr. 1342/2008 I pielikuma 1. punktā minētajām zvejas rīku grupām.

II NODAĻA

KUĢU GRUPAS, KAS IZSLĒGTAS NO ZVEJAS PIEPŪLES REŽĪMA

3. pants

Pieteikums par izslēgšanu

1. Lai kuģu grupu izslēgtu no zvejas piepūles režīma saskaņā ar Regulas (EK) Nr. 1342/2008 11. panta 2. punktu, dalībvalstis nosūta Komisijai pieteikumu par izslēgšanu, tam pievienojot informāciju, kas apliecina, ka attiecīgā kuģu grupa ievēro Regulas (EK) Nr. 1342/2008 11. panta 2. punkta b) apakšpunktā paredzēto nosacījumu, un pierādījumus par to, kā ir izpildīts minētās regulas 11. panta 2. punkta c) apakšpunktā paredzētais nosacījums.

2. Pieteikumu nosūta elektroniski un saskaņā ar I pielikumā noteiktajām prasībām. Pilnīgus pieteikumus, kas saņemti vismaz vienu mēnesi pirms ZZTEK plenārsēdes, nosūta izvērtēšanai ZZTEK šajā sēdē. Pieteikumus, kas saņemti pēc minētā termiņa, var nosūtīt izvērtēšanai ZZTEK nākamajā sēdē.

3. Ja kuģu grupu izslēdz no zvejas piepūles režīma saskaņā ar Regulas (EK) Nr. 1342/2008 11. panta 2. punktu, zvejas piepūli, kas var būt saistīta ar šīs grupas darbību vai tehniskajiem parametriem un ko izmantoja zvejas piepūles atskaites punkta noteikšanā, vairs neņem vērā, lai noteiktu maksimāli pieļaujamo zvejas piepūli.

4. Ja kuģu grupu atkal iekļauj zvejas piepūles režīmā, pamatojoties uz Regulas (EK) Nr. 1342/2008 11. panta 2. punktu, attiecīgajai piepūles grupai iedalīto zvejas piepūli pielāgo, ņemot vērā ikgadējos zvejas piepūles pielāgojumus, kas veikti kopš zvejas piepūles atskaites punkta noteikšanas minētajai piepūles grupai.

5. Ja kuģis vairs neatbilst lēmumā par izslēgšanu norādītajām prasībām, jo īpaši prasībām par kuģu grupas darbībām vai tehniskajiem parametriem, dalībvalsts minētā kuģa zvejas piepūli, kas īstenota attiecīgajā zvejas sezonā, atskaita no maksimāli pieļaujamās zvejas piepūles.

4. pants

Gada ziņojums

1. Katra dalībvalsts katru gadu līdz 31. martam nosūta Komisijai ziņojumu par darbībām, ko iepriekšējā zvejas sezonā veikusi ar tās karogu peldošu kuģu grupa vai grupas, kuras izslēgtas no zvejas piepūles režīma saskaņā ar Regulas (EK) Nr. 1342/2008 11. panta 2. punktu. Ziņojumā parāda, ka attiecīgajā zvejas sezonā ir ievērots nosacījums, kas paredzēts 11. panta 2. punkta b) apakšpunktā un norādīts lēmumā par izslēgšanu.

2. Ziņojumā izklāsta, kā tiek kontrolētas un uzraudzītas saskaņā ar Regulas (EK) Nr. 1342/2008 11. panta 2. punktu no zvejas piepūles režīma izslēgto kuģu grupu darbības vai tehniskie parametri, lai nodrošinātu to, ka visi attiecīgās grupas kuģi ievēro izslēgšanas nosacījumu, kas paredzēts 11. panta 2. punkta b) apakšpunktā un norādīts lēmumā par izslēgšanu.

3. Ziņojumu, kas minēts 1. punktā, nosūta saskaņā ar I pielikuma 1. un 3. tabulā noteiktajām prasībām. Atkāpjoties no minētajā pielikumā noteiktajām prasībām, gada ziņojumā norāda tikai datus par iepriekšējo zvejas sezonu.

4. Gada ziņojumā iekļauj to kuģu sarakstu, kuri iepriekšējā zvejas sezonā piederēja pie izslēgtās kuģu grupas; sarakstā norāda kuģu numuru Kopienas flotes reģistrā. Šo informāciju iekļauj 1. tabulā.

III NODAĻA

ZVEJAS ATĻAUJAS

5. pants

Īpašas zvejas atļaujas

1. Īpašajās zvejas atļaujās, kas minētas Regulas (EK) Nr. 1342/2008 14. panta 2. punktā, norāda zvejas rīku grupas un ģeogrāfiskos apgabalus, par kuriem atļaujas izdotas.

2. Īpašajā zvejas atļaujā, ko izdod kuģiem, kuri kādā no ģeogrāfiskajiem apgabaliem zvejo ar reglamentētiem zvejas rīkiem un veido daļu no kuģu grupas, kas saskaņā ar Regulas (EK) Nr. 1342/2008 11. panta 2. punktu izslēgta no zvejas piepūles režīma piemērošanas, norāda darbību vai tehniskos parametrus, uz kuriem attiecas izslēgšana, un šādai izslēgšanai piemērojamos nosacījumus.

3. Regulas (EK) Nr. 1342/2008 14. panta 4. punktā minētā īpašās zvejas atļaujas saņēmušo kuģu saraksta forma un saturs atbilst II pielikuma prasībām. Dalībvalstis atjaunina sarakstu, reģistrējot sarakstā iekļauto kuģu skaita vai izdoto īpašo zvejas atļauju skaita izmaiņas 20 darbdienu laikā no šādu izmaiņu izdarīšanas.

4. Dalībvalstis norāda Komisijai un citām dalībvalstīm saiti uz attiecīgo lapu to oficiālajā tīmekļa vietnē, kurā publicē īpašās zvejas atļaujas saņēmušo kuģu sarakstu. Dalībvalstis informē Komisiju un citas dalībvalstis par visām izmaiņām saitē 20 darbdienu laikā no šādu izmaiņu izdarīšanas.

5. Dalībvalstis nodrošina to, ka tiek pienācīgi arhivēti visi dati par īpašās zvejas atļaujas saņēmušo kuģu sarakstiem un visām izmaiņām šajos sarakstos. Arhivēto informāciju pēc pieprasījuma dara pieejamu Komisijai.

6. pants

Maksimālā zvejas kapacitāte

1. Regulas (EK) Nr. 1342/2008 14. panta 3. punktā minēto maksimālo zvejas kapacitāti aprēķina kā maksimālo zvejas kapacitāti kilovatos, ko izmantojuši kuģi, kuriem 2006. vai 2007. gadā bija atļauts kādā no Regulas (EK) Nr. 1342/2008 I pielikumā minētajiem ģeogrāfiskajiem apgabaliem zvejot ar reglamentētu zvejas rīku un kuri izmantoja šo atļauju.

2. Viena mēneša laikā pēc šīs regulas stāšanās spēkā dalībvalstis saskaņā ar III pielikumā noteiktajām prasībām elektroniski nosūta Komisijai:

a) par katru ģeogrāfisko apgabalu – kuģu sarakstu un atbilstošo zvejas kapacitāti kilovatos, kas izmantota, lai saskaņā ar 1. punktu aprēķinātu maksimālo zvejas kapacitāti;

b) attiecīgo atsauces gadu.

3. Maksimālo zvejas kapacitāti katram apgabalam, kas aprēķināta saskaņā ar 1. punktu, pielāgo:

a) no tās atvelkot to kuģu zvejas kapacitāti, kuri pēc šīs regulas stāšanās spēkā ir pilnībā izbeiguši zvejas darbības, saņemot publisko atbalstu; un/vai

b) atbilstīgi visiem zvejas kapacitātes pārvietojumiem, kas veikti saskaņā ar Regulas (EK) Nr. 1342/2008 16. panta 3. punktu.

4. Dalībvalstis 20 darbdienu laikā informē Komisiju par ikvienu lēmumu pielāgot maksimālo zvejas kapacitāti un nosūta Komisijai atjauninātu informāciju saskaņā ar III pielikuma 2. tabulu.

IV NODAĻA

MAKSIMĀLI PIEĻAUJAMĀS ZVEJAS PIEPŪLES PIELĀGOJUMI

7. pants

Zvejas piepūles pielāgošana saistībā ar kvotu pārvaldību

1. Dalībvalstis var pielāgot konkrētas piepūles grupas maksimāli pieļaujamo zvejas piepūli, pārvietojot zvejas piepūli no citas dalībvalsts attiecīgās piepūles grupas saskaņā ar Regulas (EK) Nr. 1342/2008 16. panta 1. punkta a) apakšpunktu. Pielāgojums ir spēkā tikai vienu zvejas sezonu.

2. Ja dalībvalsts pārtrauc kvotu apmaiņu saskaņā ar Regulas (EK) Nr. 1342/2008 16. panta 2. punktu, minētā dalībvalsts par atjaunotajai kvotai atbilstošu kilovatdienu skaitu drīkst palielināt tās piepūles grupas vai piepūles grupu maksimāli pieļaujamo zvejas piepūli, kurām tiks iedalīta atjaunotā kvota. Šis kilovatdienu skaits nedrīkst pārsniegt skaitu, kas aprēķināts, pamatojoties uz attiecīgās piepūles grupas vai grupu nozveju uz piepūles vienību (cpue).

3. Dalībvalsts, kas atdod 2. punktā minēto kvotu, samazina tās piepūles grupas vai grupu maksimāli pieļaujamo zvejas piepūli, kuras iepriekš veica zveju saskaņā ar attiecīgo kvotu. Zvejas piepūles atvilkums atbilst kilovatdienu skaitam, kas vairs nav vajadzīgas, lai apgūtu atdoto kvotu. Kilovatdienu skaitu aprēķina, pamatojoties uz attiecīgās piepūles grupas vai grupu cpue.

4. Zvejas piepūli, par kādu maksimāli pieļaujamā zvejas piepūle ir palielināta vai samazināta saskaņā ar 2. vai 3. punktu, ņem vērā, lai noteiktu maksimāli pieļaujamo zvejas piepūli saskaņā ar Regulas (EK) Nr. 1342/2008 12. pantu.

8. pants

Sīki izstrādāti noteikumi zvejas piepūles pārvietošanai starp piepūles grupām

1. Regulas (EK) Nr. 1342/2008 17. pantā minēto zvejas piepūles pārvietošanu veic saskaņā ar 2. līdz 6. punktu.

2. Ja Komisija ir paziņojusi dalībvalstīm standarta korekcijas koeficientus, kas konkrētai zvejas rīku grupai noteikti saskaņā ar Regulas (EK) Nr. 1342/2008 17. panta 5. punktu, dalībvalstis izmanto šos standarta korekcijas koeficientus zvejas piepūles pārvietošanai starp zvejas rīku grupām.

3. Piepūles grupām, kurām standarta korekcijas koeficienti vēl nav izstrādāti, dalībvalstis nododamo zvejas piepūli aprēķina pēc šādas formulas:

a) ja piemēro Regulas (EK) Nr. 1342/2008 17. panta 3. punktu: nododamā zvejas piepūle = 1 × nododošās piepūles grupas zvejas piepūle;

b) ja piemēro Regulas (EK) Nr. 1342/2008 17. panta 4. punktu: nododamā zvejas piepūle = korekcijas koeficients × nododošās piepūles grupas zvejas piepūle, turklāt korekcijas koeficientu aprēķina šādi: korekcijas koeficients = cpue nododošā grupa/cpue saņemošā grupa

4. Atkāpjoties no 2. punkta, pēc tam, kad dalībvalsts saskaņā ar IV pielikumā noteiktajām prasībām ir elektroniski informējusi Komisiju par to, ka dalībvalsts piepūles grupas cpue vismaz par 15 % atšķiras no cpue, kas izmantota standarta korekcijas koeficienta aprēķināšanai, attiecīgā dalībvalsts drīkst piemērot citu korekcijas koeficientu.

5. Zvejas piepūles pielāgojumi pēc piepūles pārvietošanas ir spēkā tikai vienu zvejas sezonu.

6. Atkāpjoties no 5. punkta, ja flotes segmenta zvejas darbībās ir notikušas paliekošas strukturālas izmaiņas, zvejas piepūles pārvietojumi var būt galīgi. Šādus pārvietojumus veic tikai starp strukturālo pārmaiņu ietekmētajām piepūles grupām. Neskarot 2. punktu, izmantoto korekcijas koeficientu aprēķina, pamatojoties uz nododošās un saņemošās zvejas rīku grupas cpue.

9. pants

Nozvejas uz piepūles vienību aprēķināšana

1. Šīs regulas 8. un 9. panta piemērošanas vajadzībām nozveju uz piepūles vienību aprēķina, pamatojoties uz zinātniski pierādītu nozveju (ieskaitot izmetumus). To aprēķina pēc šādas formulas, izmantojot pēdējo trīs gadu vidējo nozveju un zvejas piepūli:

cpue = nozveja piepūles grupa[1]/zvejas piepūle piepūles grupa[1]

2. Atkāpjoties no 1. punkta, šīs regulas piemērošanas pirmajā gadā, kad dati par izmetumiem abām salīdzināmajām zvejas rīku grupām ir pieejami tikai par konkrētu periodu, cpue aprēķina, pamatojoties uz datiem par šo periodu. Attiecībā uz pārējo perioda daļu salīdzina datus par izkrāvumiem.

3. Atkāpjoties no 1. punkta, ja nozvejas samazinājums saņemošajā zvejas rīku grupā ir saistīts ar Regulas (EK) Nr. 1342/2008 13. panta 2. punkta a), b) un c) apakšpunktā minētajiem pasākumiem, kas paredzēti, lai nepieļautu mencas nozveju, un kas pēdējos trīs gados ieviesti attiecīgajā zvejas rīku grupā, cpue drīkst aprēķināt, balstoties tikai uz šā trīs gadu perioda nesenāko daļu, ja dati par nozveju šajā perioda daļā ir reprezentatīvi visai zvejas rīku grupai.

10. pants

Ziņošanas pienākumi

1. Dalībvalstis 20 darbdienu laikā saskaņā ar šīs regulas V pielikumā noteiktajām prasībām elektroniski informē Komisiju par visiem maksimāli pieļaujamās zvejas piepūles pielāgojumiem, kas minēti Regulas (EK) Nr. 1342/2008 16. vai 17. pantā.

2. Komisija var pieprasīt, lai dalībvalstis sniegtu papildu datus, piemēram, neapkopotus datus par mencas nozveju un kopējo nozveju, mencas izmetumiem, zvejas piepūli, zvejas rīkiem un apgabalu, kurā izmanto nododošās un saņemošās grupas zvejas rīkus, un cpue aprēķināšanai izmantoto metodoloģiju.

V NODAĻA

NOBEIGUMA NOTEIKUMI

11. pants

Stāšanās spēkā

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2010. gada 22. martā Komisijas vārdā – priekšsēdētājs José Manuel BARROSO

(1) OV L 348, 24.12.2008., 20. lpp.

I PIELIKUMS Pieteikumu par izslēgšanu saturs un formāts 1. Pieteikumos par izslēgšanu ietver sīku aprakstu par kuģu grupu un kuģu darbībām vai tehniskajiem parametriem, kuru dēļ gūtā mencas nozveja saskaņā ar 1., 3. un 5. tabulā norādītajiem datiem ir mazāka par 1,5 % no to kopējās nozvejas. 2. Ja pieteikums attiecas uz kuģu grupu, kas zvejo tikai ar reglamentētu zvejas rīku, kura tehnisko īpašību dēļ gūtā mencas nozveja (ieskaitot izmetumus) ir mazāka par 1,5 % no minētās grupas kopējās nozvejas, pieteikumam pievieno sīku informāciju par zvejas rīka tehniskajām īpašībām un pieejamos zinātniskos pierādījumus par tā selektivitāti. 3. Ja pieteikums attiecas uz kuģu grupu, kas zvejo ģeogrāfiskā apgabala konkrētā daļā, kurā reglamentēta zvejas rīka izmantošanas rezultātā gūtā mencas nozveja (ieskaitot izmetumus) ir mazāka par 1,5 % no minētās grupas kopējās nozvejas, jo ģeogrāfiskā apgabala attiecīgā daļa atrodas ārpus mencas areāla, pieteikumā iekļauj pieejamos pierādījumus par to, ka attiecīgo kuģu zvejas darbības notiek tikai izvēlētajā apgabalā. 4. Lai apkopotu gada ziņojumam vajadzīgo informāciju, pieteikumam pievieno aprakstu par uzraudzības procedūrām, kuras piemēros kuģu grupai, ko paredzēts izslēgt no zvejas piepūles režīma piemērošanas. Pieteikumā norāda arī to, kādu sistēmu izmanto kuģu grupas kontrolēšanai. Detalizēta informācija vajadzīga tad, ja dalībvalstij ir jānodrošina, ka grupas darbība notiek tikai konkrētās ģeogrāfiskā apgabala daļās. 5. Dalībvalsts var iesniegt jebkādu citu attiecīgu informāciju, kas ļautu ZZTEK novērtēt, vai attiecīgā kuģu grupa ievēro Regulas (EK) Nr. 1342/2008 11. panta 2. punktā paredzētos nosacījumus. 6. Pieteikumu Komisijai nosūta Excel vai līdzvērtīgā formātā. 1. tabula Kuģu grupas darbības Valsts (1) Gads (2) Piepūles grupa (3) CFR Nr. kW Mēnesis Reglamentēti zvejas rīki Linuma acs izmērs Apgabals Apakšapgabals Zvejas dziļuma diapazons, kurā notiek darbība Mencas izkrāvumi Mencas izmetumi Kopējā nozveja Zvejas piepūle (4) (5) (6) (7) (8) (9) (10) (11) (12) (13) (14) (15) Kopā:

2. tabula 1. tabulas datu formāts Lauka nosaukums Maksimālais rakstzīmju/ciparu skaits Līdzināšana L (pie kreisās malas)/R (pie labās malas) Definīcijas un piezīmes (1) Valsts 3 R Dalībvalsts, kas iesniedz pieteikumu vai ziņojumu (2) Gads 4 L Gads, par kuru iesniedz datus; tam jābūt vienam no pēdējiem diviem gadiem pirms gada, par kuru dalībvalsts iesniedz pieteikumu par izslēgšanu (3) Piepūles grupa 8 R Regulas (EK) Nr. 1342/2008 I pielikumā minētas zvejas rīku grupas un ģeogrāfisko apgabalu grupas kombinācija, pie kuras pieder kuģu grupa (4) CFR Nr. 12 R Kuģa numurs Kopienas flotes reģistrā (5) kW 4 R Kilovatos izteikta zvejas kapacitāte, kam jāatbilst CFR datiem (6) Mēnesis 2 L Katrs mēnesis zvejas sezonā, uz kuru attiecas pieteikums (7) Reglamentēti zvejas rīki 3 R Viens no šādiem zvejas rīku veidiem: TR1 TR2 TR3 BT1 BT2 GN GT LL (8) Linuma acs izmērs 3 L Linuma acs izmērs, kas atbilst kuģu grupas izmantoto zvejas rīku faktiskajam linuma acs izmēram (9) Apgabals 9 R Viens no šādiem ģeogrāfiskajiem apgabaliem, kas minēti Regulas (EK) Nr. 1342/2008 I pielikumā: a) b) i) b) ii) b) iii) c) d) (10) Apakšapgabals 10 R Attiecīgā gadījumā norāda apakšapgabalu, kurā notiek zvejas darbības (11) Zvejas dziļuma diapazons, kurā notiek darbība 8 R Šo sleju aizpilda tikai tad, ja piemēro šā pielikuma 3. punktu (12) Mencas izkrāvumi 7 L Mencas izkrāvumi, kas saistīti ar tās kuģu grupas darbību vai tehniskajiem parametriem, par kuru iesniegts pieteikums par izslēgšanu (13) Mencas izmetumi 7 L Mencas izmetumu apjoms (14) Kopējā nozveja 7 L Kopējā nozveja (izkrāvumi un izmetumi), norādot kuģa nozvejoto mencu un visu citu zivju, vēžveidīgo un gliemju svaru (15) Zvejas piepūle 7 L Kilovatdienās izteikta zvejas piepūle, kas izmantota kopējās nozvejas (13. aile) ieguvei 3. tabula Formāts, kādā sagatavojami pieteikumi par izslēgšanu, kuros izmanto uz kuģa īstenotās shēmās vai citās paraugu ņemšanas programmās iegūtus datus 1. Ja dati par katra kuģa izmetumiem nav pieejami, pieteikumam pievieno informāciju, kas apkopota uz kuģa īstenotās shēmās vai citās paraugu ņemšanas programmās. Iesniegtajiem datiem jāattiecas uz kuģu grupu. Lai novērtētu mencas īpatsvaru nozvejā, kas gūta kuģu grupas darbības laikā, dalībvalstis iesniedz šādu informāciju: Zvejas reiss Nr. CFR Nr. Zvejas kapacitāte Zvejas rīks Linuma acs izmērs Apgabals Dziļums Mēnesis Mērķsuga Mencas nozveja Kopējā nozveja Izmantotā zvejas piepūle Kopējā zvejas piepūle Paraugu ņemšanas intensitāte LOA GT kW Izkrāvumi Izmetumi (1) (2) (3) (4) (5) (6) (7) (8) (9) (10) (11) (12) (13) (14) (15) (16) (17) 2. Paraugu ņemšanas intensitātei jāatbilst paraugu ņemšanas plāniem, kas izstrādāti saskaņā ar Kopienas datu vākšanas sistēmu, ja datus par kuģu grupu saskaņā ar šo sistēmu vāc kā par zvejas veidu. Ja kuģu grupa nav iekļauta Kopienas datu vākšanas sistēmā, paraugu ņemšanas stratēģijai jāatbilst metodei, kas iekļauta saskaņā ar minēto sistēmu izstrādātā nacionālajā programmā. 4. tabula 3. tabulas datu formāts Lauka nosaukums Maksimālais rakstzīmju/ciparu skaits Līdzināšana L (pie kreisās malas)/R (pie labās malas) Definīcijas un piezīmes (1) Zvejas reiss Nr. 3 L Secīga numerācija (2) CFR Nr. 12 R Kuģa numurs Kopienas flotes reģistrā (3) Zvejas kapacitāte LOA 5 L Uz kuģa īstenotās shēmās vai paraugu ņemšanas programmās iesaistītu atsevišķu kuģu zvejas kapacitāte. Jāsakrīt ar CFR datiem (4) GT 6 L (5) kW 6 L (6) Zvejas rīks 3 R Viens no šādiem zvejas rīku veidiem: TR1 TR2 TR3 BT1 BT2 GN GT LL (7) Linuma acs izmērs 3 L Linuma acs izmērs, kas atbilst kuģu grupas izmantoto zvejas rīku faktiskajam linuma acs izmēram (8) Apgabals 8 R Viens no šādiem ģeogrāfiskajiem apgabaliem: a) b) i) b) ii) b) iii) c) d) (9) Dziļums 5/5 L Attiecīgā gadījumā norāda dziļumu vai dziļuma diapazonu, kurā notiek zvejas darbības (10) Mēnesis 2 L Nozvejas un zvejas piepūles datus sadalījumā pa gada mēnešiem norāda par katru kuģi un par pēdējiem (trim) kalendārajiem gadiem (11) Mērķsuga 7 R Sugas trīsburtu kods, kas noteikts Padomes Regulas (EK) Nr. 43/2009 (1) I pielikumā (12) Mencas izkrāvumi 5 L Mencas izkrāvumu apjoms (13) Mencas izmetumi 5 L Mencas izmetumu apjoms saskaņā ar kuģu grupas darbībai vai tehniskajiem parametriem reprezentatīvu paraugu ņemšanas plānu. Izmetumu dati var attiekties uz kuģu grupas daļām (14) Kopējā nozveja 6 L Nozveja (izkrāvumi un izmetumi), norādot mencu un visu citu zivju, vēžveidīgo un gliemju svaru (15) Izmantotā zvejas piepūle 7 L Kilovatdienās izteikta zvejas piepūle, kas izmantota kopējās nozvejas (12. aile) ieguvei (16) Kopējā zvejas piepūle 7 L Kuģu grupas kopējā zvejas piepūle zvejas sezonā (17) Paraugu ņemšanas intensitāte 3 L Paraugu ņemšanas aptvertās zvejas piepūles attiecība pret kuģu grupas izmantoto zvejas piepūli zvejas sezonā

5. tabula Zvejas piepūle, kas saistīta ar kuģu grupas darbību un izmantota atsauces periodā CFR Nr. Ģeogrāfiskais apgabals Zvejas rīks Zvejas rīks (mencas krājumu plāns) Kilovatdienas 2004 2005 2006 2007 (1) (2) (3) (4) (5) (6) (7) (8) Vidēji: (9) (10)

6. tabula 5. tabulas datu formāts Lauka nosaukums Maksimālais rakstzīmju/ciparu skaits Līdzināšana L (pie kreisās malas)/R (pie labās malas) Definīcijas un piezīmes (1) CFR Nr. 12 R Kuģa numurs Kopienas flotes reģistrā (2) Ģeogrāfiskais apgabals 8 R Viens no šādiem apgabaliem: a) b) i) b) ii) b) iii) c) d) (3) Zvejas rīks 5 R Kā definēts 2004.–2007. gada zvejas iespēju regulu IIA pielikumā (4) Zvejas rīks (mencas krājumu plāns) 3 R Viens no šādiem zvejas rīku veidiem: TR1 TR2 TR3 BT1 BT2 GN GT LL (5), (6), (7) un (8) 9 L Kilovatdienās izteikta zvejas piepūle, kas saistīta ar kuģu grupas darbību vai tehniskajiem parametriem atsauces periodā. Aizpilda tikai par 2004.–2005. g. vai 2006.–2007. g. (9) vai (10) 9 L Vidējā zvejas piepūle kilovatdienās 2004.–2006. g. vai 2005.–2007. g. (1) OV L 22, 26.1.2009., 1. lpp.

II PIELIKUMS Īpašās zvejas atļaujas saņēmušo kuģu saraksts Kuģa(-u) vārds CFR Nr. Izslēgts no zvejas piepūles režīma (Nē/Jā) kW Zvejas rīks(-i) Ģeogrāfiskais(-ie) apgabals(-i) Piepūles grupa Sarakstam jābūt sagatavotam Excel vai līdzvērtīgā formātā, vai arī attiecīgajā tīmekļa vietnē jānodrošina iespēja lejupielādēt datus Excel vai līdzvērtīgā formātā. Sarakstā iekļautajiem datiem jāatbilst Kopienas zvejas flotes reģistra datiem. Zvejas rīku un apgabalu aprakstam jāatbilst zvejas rīku grupām un ģeogrāfiskajiem apgabaliem, kas norādīti Regulas (EK) Nr. 1342/2008 I pielikumā.

III PIELIKUMS Maksimālās zvejas kapacitātes paziņojuma saturs un formāts 1. tabula To kuģu saraksti, kas izmantoti maksimālās zvejas kapacitātes noteikšanai [Gads] kW Ģeogrāfiskais apgabals CFR Nr. a b c d

2. tabula Kuģu maksimālā zvejas kapacitāte (kW) katrā apgabalā [Datums] Ģeogrāfiskais apgabals Zvejas kapacitāte kilovatos a b c d Sākotnējā Pielāgotā 1. Maksimālās zvejas kapacitātes pielāgošanai izmanto šādu formulu: kWmc = kW2006 vai 2007 – kW1 – kW2 + kW3 kur: kWmc : ir maksimālā zvejas kapacitāte kilovatos tiem kuģiem, kuriem atļauts ģeogrāfiskajā apgabalā zvejot saskaņā ar īpašu zvejas atļauju; kW2006 vai 2007 : ir kopējā zvejas kapacitāte 2006. vai 2007. gadam, izteikta kilovatos un aprēķināta saskaņā ar Regulas (EK) Nr. 1342/2008 14. panta 3. punktu; kW1 : ir to kuģu kopējā dzinēju jauda, kuri pēc šīs regulas stāšanās spēkā ir izslēgti no flotes ar publisko atbalstu; kW2 : ir kuģu kopējā dzinēju jauda, kas 2009. gadā pārvietota no ģeogrāfiskā apgabala; kW3 : ir kuģu kopējā dzinēju jauda, kas 2009. gadā pārvietota uz ģeogrāfisko apgabalu. 2. Kuģu sarakstu un maksimālās zvejas kapacitātes tabulu Komisijai nosūta Excel vai līdzvērtīgā formātā.

IV PIELIKUMS Paziņojums par cita korekcijas koeficienta piemērošanu Standarta korekcijas koeficients Nododošās piepūles grupas CPUE Saņemošās piepūles grupas CPUE Pieteikumā iekļauj arī V pielikuma 4. un 5. tabulā norādīto informāciju.